На основу Одлуке директора Директората цивилног ваздухопловства Републике Србије o расписивању јавног конкурса за попуњавање извршилачких радних места и заснивање радног односа број од 6/2-08-0002/2021-0003 oд 04.06.2021. године

**ДИРЕКТОРАТ ЦИВИЛНОГ ВАЗДУХОПЛОВСТВА**

**РЕПУБЛИКЕ СРБИЈЕ**

расписује јавни конкурс за попуну извршилачких радних места и заснивање радног односа на неодређено време

**I РАДНА МЕСТА КОЈА СЕ ПОПУЊАВАЈУ:**

1. **Инспектор за саобраћајну делатност-саобраћајни пилот/инструктор** шифра радног места-RM-OPS-0300, Одељење саобраћајне делатности (OPS), Сектор за саобраћајну делатност, пловидбеност и ваздухопловно особље - 1 извршилац;

**Одговорности и задаци:**

* Обавља послове вођења управног поступка који обухвата и вршење основне провере (одита) и периодичне провере;
* Врши прихватање декларације оператера;
* Врши инспекцијски надзор у складу са областима за које је посебно оспособљен;
* Врши процену уведених промена у функционални систем оператера;
* Учествује у поступку измене Сертификата ваздухопловног оператера и листе посебних овлашћења;
* Организује и учествује на састанку са одговорним руководиоцем оператера;
* Учествује у изради предлога ваздухопловних прописа из делокруга рада Одељења;
* Обрађује догађаје;

**Услови за рад на радном месту инспектор за саобраћајну делатност-саобраћајни пилот/инструктор:**

* стечено високо образовање у области саобраћаја ваздухопловног смера на основним академским или струковним студијама у обиму од најмање 180 ЕСПБ бодова или виша школа:
* 5 година радног искуства на пословима летачког особља у јавном авио-превозу са најмање 5000 сати налета на ваздухопловима транспортне категорије;
* енглески језик B1\*CEFR;
* положен државни стручни испит и испит за инспектора;
* Искуство у раду са Windows оперативним системом, пословним апликацијама (MS Word, MS Excel, MS Outlook) и интернет претраживачима потребне.

**Стручна оспособљеност и знања које се проверавају у изборном поступку за радно место инспектор за саобраћајну делатност-саобраћајни пилот/инструктор**:

* Познавање међународних и националних прописа и стандарда у области ваздухопловства, ратификованих међународних конвенција из домена саобраћајне делатности.

1. **Саветник за сарадњу са медијима,** шифра радног места-RM-DIR-0700, Кабинет директора - 1 извршилац

**Одговорности и задаци:**

* Пише вести и саопштења за медије;
* Организује радне састанке са медијима, организује наступе у медијима и организује фотографисање за потребе Директората;
* Иступа у јавност по налогу директора;
* Организује састанке и конференције, планира однос са јавношћу у условима кризне комуникације;
* Осмишљава акције у циљу промоције Директората;
* Развија и одржава односе са медијима и јавношћу;
* Ажурира прес клипинг, прати објаве информација Директората у медијима и информише директора и заменика директора о објавама у медијима;
* Води и уређује WEB сајт Директората;
* Контролише садржај и ажурност података на WEB сајту Директората.

**Услови за рад на радном месту саветник за сарадњу са медијима:**

* Стечено високо образовање у области друштвено-хуманистичких или техничко-технолошких наука на основним академским или специјалистичким струковним студијама у обиму од најмање 240 ЕСПБ бодова;
* Искуство: 3 године радног искуства у области медија;
* Положен државни стручни испит;
* Енглески језик B1 \*CEFR;
* Искуство у раду са Windows оперативним системом, пословним апликацијама (MS Word, MS Excel, MS Outlook) и интернет претраживачима

**Стручна оспособљеност и знања које се проверавају у изборном поступку за радно место саветник за сарадњу са медијима:**

* Познавање медијске продукције и комуникације, као и технике ширења информација; познавање алтернативних начина информисања, писмено, усмено и путем визуелних медија;

**II ДОКАЗИ КОЈИ СЕ ПРИЛАЖУ УЗ ПРИЈАВУ НА ЈАВНИ КОНКУРС:**

* Читко попуњена и потписана „Пријава на јавни конкурс за попуњавање извршилачких радних места“. Образац „пријава на конкурс“, доступан је на интернет страници Директората цивилног ваздухопловства Републике Србије *(www.cad.gov.rs*);
* Биографија;
* Оригинал или оверена фотокопија дипломе којом се потврђује стручна спрема;
* Оригинал или оверена фотокопија уверења о држављанству Републике Србије (уверење не старије од шест месеци);
* Оригинал или оверена фотокопија извода из матичне књиге рођених (уверење не старије од шест месеци);
* Оригинал или оверена фотокопија доказа о радном искуству у струци (потврде, решења и други акти из којих се види на којим пословима и са којом стручном спремом је стечено радно искуство);
* Оригинал или оверена фотокопија уверења надлежног суда да се против кандидата не води кривични поступак и да није под истрагом (уверење не старије од шест месеци);
* Оригинал или оверена фотокопија уверења МУП-а да кандидат није кривично осуђиван (уверење не старије од шест месеци);
* Оригинал или оверена фотокопија сертификата, потврде или други одговарајући доказ о знању енглеског језика, ниво (B1\*CEFR).

**III ЗАЈЕДНИЧКО ЗА СВА РАДНА МЕСТА:**

Рад на радним местима се заснива на неодређено време, ул. Скадарска бр. 23 и 23/1, место рада Београд.

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази за испуњавање услова за оглашена радна места, у поступку селекције ће бити провераване неопходне професионалне и личне компетенције кандидата у складу са захтевима радног места за које се кандидат пријављује, а које се односе на стручну оспособљеност и знања кандидата, усменим путем.

Сви докази прилажу се у оригиналу или фотокопији која је оверена код јавног бележника.

Сви докази прилажу се на српском језику, односно уколико су на страном језику морају бити преведени на српски језик и оверени од стране овлашћеног судског тумача.

Кандидати који не доставе наведене доказе, односно који на основу достављених доказа не испуњавају услове, писаним путем се обавештавају да су искључени из даљег изборног поступка.

**IV АДРЕСА НА КОЈУ СЕ ПОДНОСЕ ПРИЈАВЕ НА ЈАВНИ КОНКУРС**

Конкурсна документација се подноси путем поште или непосредно у Писарници Директората цивилног ваздухопловства Републике Србије, на адресу Скадарска 23 и 23/1, са назнаком „за јавни конкурс са називом радног места на које се конкурише“.

Свака пријава добија своју шифру под којом подносилац пријаве учествује у даљем изборном поступку.

Кандидати ће о шифри пријаве бити обавештени у року од 8 дана од дана престанка важења рока за подношење пријаве на јавни конкурс, путем мејл адресе и/или писаним путем на адресу становања наведену у образцу пријаве.

**V РОК У КОМЕ СЕ ПОДНОСЕ ПРИЈАВЕ НА ЈАВНИ КОНКУРС:**

Рок за подношење пријаве је 8 дана. Рок почиње да тече наредног дана од дана објављивања огласа у дневном листу „Политика“ и на званичном сајту Директората цивилног ваздухопловства Републике Србије ([www.cad.gov.rs](http://www.cad.gov.rs)).

**VI ОБАВЕШТЕЊЕ О ОБРАДИ ЛИЧНИХ ПОДАТАКА**

Обавештење о обради личних података, кандидат је обавезан да приложи уз конкурсну документацију, која мора бити својеручно потписана, чиме се даје сагласност за обраду личних података.

Обавештење о обради личних података је доступно на интернет страници Директората цивилног ваздухопловства Републике Србије ([*www.cad.gov.rs*](http://www.cad.gov.rs)*)*

**VII ЛИЦЕ ЗАДУЖЕНО ЗА ДАВАЊЕ ОБАВЕШТЕЊА О ЈАВНОМ КОНКУРСУ:**

Ирена Бјелотомић

Број телефона за обавештења - 011 29 27 028

**VIII ДАТУМ И МЕСТО ПРОВЕРЕ СТРУЧНЕ ОСПОСОБЉЕНОСТИ И ЗНАЊА КАНДИДАТА**

О датуму, дану и времену када ће се обавити разговор, кандидати ће бити благовремено обавештени путем мејл адресе и/или писаним путем на адресу становања коју су навели у пријави.

Кандидати који су ушли у ужи избор, провера стручне оспособљености и знања обавиће се у просторијама Директората за цивилно ваздухопловство Републике Србије, Београд, Скадарска 23 и 23/1, увидом у податке из пријаве и непосредно кроз усмени разговор.

У ужи избор улази кандидат који испуњава све услове предвиђене за радно место на које је аплицирао и чија је пријава благовремена.

**IX НАПОМЕНЕ**

Државни стручни испит и испит за инспектора није услов, нити предност за заснивање радног односа. Кандидати који не поседују наведене услове за рад на одређеним радним местима, могу да заснују радни однос, али су дужни да тражене услове положе у прописаном року.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или овереној фотокопији код јавног бележника биће одбачене.

Јавни конкурс спроводи Конкурсна комисија коју именује директор Директората.

Директорат цивилног ваздухопловства Републике Србије не врши дискриминацију на основу расе, боје коже, пола, вере, националности и етничког порекла или инвалидитета. Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

Обавештавају се учесници јавног конкурса да ће се документација враћати искључиво на писани захтев учесника.

Овај оглас објављује се у дневном листу „Политика“ и на званичном сајту Директората цивилног ваздухопловства Републике Србије ([www.cad.gov.rs](http://www.cad.gov.rs)).